ผู้ออกตราสารใดมีสัดส่วนที่ลงทุนกับกองทุน PWIN เป็น 12.04% ระหว่าง First Trust Nasdaq Cybersecurity ETF, Fidelity MSCI Information Technology Index ETF หรือ Ark Innovation ETF
Fidelity MSCI Information Technology Index ETF เพราะ Fidelity MSCI Information Technology Index ETF มีสัดส่วนน้ำหนักเป็น อันดับสองกองทุน คือ 12.04% ด้วยความที่เป็นกองทุนแนว Passive แบบเน้นสร้างผลตอบแทนให้มีความใกล้เคียงกับดัชนี MSCI USA IMI Information ซึ่งเป็นดัชนีตัวแทนของหุ้นเทคโนโลยีของสหรัฐฯ โดยใช้กลยุทธ์อย่าง Representative Sampling หรือการลงทุนผ่านหุ้นกลุ่มตัวแทนเพื่อเลียนแบบดัชนี เพื่อลดข้อจำกัดทางด้านสภาพคล่องในการครอบครองหรือการเก็บภาษีทางรายได้ ข้อจำกัดที่ว่าอาจทำให้การถือครองหุ้นแบบดัชนีอ้างอิงเกิดข้อจำกัดในการซื้อ โดยทางกองทุนจะคัดเลือกหุ้นที่เข้าเกณฑ์ผ่านเงื่อนไขต่าง ๆ เช่น มูลค่าทางการตลาด (หุ้นใหญ่แค่ไหน) สัดส่วนน้ำหนักในอุตสาหกรรม ลักษณะทางพื้นฐานต่าง ๆ อาทิ การเปลี่ยนแปลงของผลตอบแทน และ ผลตอบแทน (Yield) ดังนั้นพอร์ตหุ้นที่ได้ของดัชนีนี้ จะค่อนข้างมีการกระจายตัว เพราะ ดัชนี MSCI USA IMI Information นั้นรวมเอาหุ้นเทคโนโลยีทุกไซส์มาไว้ด้วยกัน ช่วยสร้างสมดุลล้อไปกับกองทุนเน้น Growth หนัก

ส่วน Ark Innovation ETF มีสัดส่วน 27.57% โดยตัวกองทุนจะมีการลงทุนในหุ้นเทคโนโลยีผ่านเซกเตอร์ที่หลากหลาย เน้นการเติบโตในระยะยาว ผ่านหุ้นที่มีมีความสัมพันธ์ (Correlation) ตรงกันข้ามกับหุ้นกลุ่มมูลค่า (Value stocks) แบบเดิม ๆ และมีค่าความสัมพันธ์ต่ำกว่าหุ้น Growth ดั้งเดิม หรือสรุปง่าย ๆ ว่า เลือกหุ้น Growth แบบไปสุด แหวกแนว ไม่สนกฎเกณฑ์แบบเดิมมากมายนักนั่นเอง

และ First Trust Nasdaq Cybersecurity ETF มีสัดส่วน 9.06% เป็นกองทุนที่เน้นทำผลงานให้ใกล้เคียงกับดัชนี Nasdaq CTA Cybersecurity IndexSM ซึ่งเป็นดัชนีที่เน้นลงทุนในหุ้นเทคโนโลยีกลุ่ม Cybersecurity ซึ่งเป็น Segment ที่มีความสำคัญกับการเติบโตของยุคเทคโนโลยีที่มีการจัดเก็บข้อมูลผ่านระบบออนไลน์เป็นอย่างยิ่ง อีกทั้งยังมีความสำคัญต่อทั้งรัฐบาลและองค์กรอยู่เสมอ ไม่ว่าภาวะเศรษฐกิจจะเป็นเช่นไร ดังนั้น Cybersecurity ถือเป็นอีกหนึ่งอุตสาหกรรมที่น่าจับตามอง เพราะ มีส่วนผสมทั้งเชิง Growth แบบหุ้นเทคโนโลยี และเชิงรับจากลักษณะของอุตสาหกรรม
การวิเคราะห์ทางการเงิน & เศรษฐศาสตร์การเงิน,ตลาดการเงิน & ผลิตภัณฑ์และบริการทางการเงิน,ความรู้ทางการเงิน